
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 1115 

15 Δεκεμβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. 11745 (1) 

Τροποποίηση του Οργανισμού Εσωτερικής Υπηρεσίας 
του Ενιαίου Συνδέσμου Δήμων και Κοινοτήτων Νομού 
Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως α- 
ντικαταστάθηκαν με τις διατάξεις του άρθρου 26 του Ν. 
1832/89 και της παρ. 5 του άρθρου 8 του Ν. 2307/95. 

2. Τις διατάξεις του Ν. 2503/97. 

3. Την 10/97 απόφαση του Διοικητικού Συμβουλίου του 
Ενιαίου Συνδέσμου Δήμων και Κοινοτήτων Νομού Αττι¬ 
κής, περί τροποποιήσεως του Οργανισμού Εσωτερικής 
Υπηρεσίας. 

4. Το 5/15-10-97 πρακτικό του αρμόδιου Υπηρεσιακού 
Συμβουλίου, με το οποίο εκφράζει τη γνώμη του, αποφα¬ 
σίζουμε: 

Εγκρίνουμε την 10/97 απόφαση του Διοικητικού Συμ¬ 
βουλίου του Ενιαίου Συνδέσμου Δήμων και Κοινοτήτων 
Νομού Αττικής, που αφορά την τροποποίηση του 
Οργανισμού Εσωτερικής Υπηρεσίας αυτού, ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ ΕΝΙΑΙΟΥ 
ΣΥΝΔΕΣΜΟΥ ΔΗΜΩΝ ΚΑΙ ΚΟΙΝΟΤΗΤΩΝ Ν. ΑΤΤΙΚΗΣ 

ΜΕΡΟΣ ΠΡΩΤΟ 

ΔΙΑΡΘΡΩΣΗ ΥΠΗΡΕΣΙΩΝ ΚΑΙ ΑΡΜΟΔΙΟΤΗΤΕΣ ΑΥΤΩΝ 
Άρθρο Ιο. 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Συνδέσμου αποτελούνται από: 
α) Υπηρεσίες αρμοδιότητας Προέδρου, 
β) Δ/νση Διοικητικών και Οικονομικών Υπηρεσιών, 
γ) Δ/νση Τεχνικών Υπηρεσιών 

Άρθρο 2ο. 

ΤΜΗΜΑΤΑ ΚΑΙ ΓΡΑΦΕΙΑ 

Οι κατά το παραπάνω άρθρο υπηρεσίες χωρίζονται στα 


παρακάτω τμήματα και γραφεία. Τα γραφεία αυτά δεν εί¬ 
ναι αυτοτελή. 

Α. ΓΡΑΦΕΙΑ ΕΥΘΥΝΗΣ ΠΡΟΕΔΡΟΥ. 

1. Γραφείο Προέδρου (ιδιαίτερος) 

2. Γραφείο Δημοσίων Σχέσεων. 

3. Γραφείο Νομικού Συμβούλου 

4. Γ ραφείο υγεινής και ασφάλειας εργαζομένων. 

Β. Δ/ΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕ¬ 
ΣΙΩΝ 

Β1. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ που θα συγ¬ 
κροτούν: 

α) Γ ραφείο Διοικητικού Συμβουλίου και Εκτελεστικής 
Επιτροπής. 

β) Γ ραφείο Προσωπικού. 

γ) Γ ραφείο Διεκπεραίωσης Πρωτοκόλλου και Αρχείου. 
Β2. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ που θα συ¬ 
γκροτούν: 

α) Γ ραφείο εκκαθάρισης και εντολών πληρωμής δαπα¬ 
νών. 

β) Γ ραφείο Οικονομικού Προγραμματισμού. 

γ) Γραφείο Διαχείρισης. 

δ) Γ ραφείο Εισπράξεων 

ε) Γ ραφείο Πληρωμών. 

στ) Γ ραφείο Λογιστηρίου και Ελέγχου 

ζ) Γ ραφείο Προμηθειών 

Γ. Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ. 

Γ.1. ΤΜΗΜΑ ΥΓΕΙΟΝΟΜΙΚΗΣ ΤΑΦΗΣ που θα συγκρο¬ 
τούν: 

α) Γ ραφείο Συντονισμού. 

β) Γ ραφείο Υγειονομικής Ταφής I. 

γ) Γ ραφείο Υγειονομικής Ταφής II. 

Γ.2. ΤΜΗΜΑ ΗΛΕΚΤΡΟΜΗΧΑΝΟΛΟΓΙΚΟΥ που θα συ¬ 
γκροτούν: 

α) Γ ραφείο Λειτουργίας Σταθμών Μεταφόρτωσης. 
β) Γ ραφείο Διαχείρισης υλικού και λειτουργίας λοιπών 
ηλεκτρομηχανολογικών εγκαταστάσεων. 

Γ.3. ΤΜΗΜΑ ΕΡΓΑΣΤΗΡΙΑΚΗΣ ΕΡΕΥΝΑΣ ΚΑΙ ΕΞΕΙΔΙ- 
ΚΕΥΜΕΝΩΝ ΠΡΟΓΡΑΜΜΑΤΩΝ, 
α) Γ ραφείο εργαστηριακής έρευνας, 
β) Γ ραφείο εξειδικευμένων προγραμμάτων. 

Γ.4. ΤΜΗΜΑ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ 
α) Γ ραφείο Συντονισμού, 
β) Γ ραφείο Προγραμματισμού 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 3ο. 

ΑΡΜΟΔΙΟΤΗΤΕΣ ΓΡΑΦΕΙΩΝ ΕΥΘΥΝΗΣ ΠΡΟΕΔΡΟΥ. 

3.1. ΙΔΙΑΙΤΕΡΟ ΓΡΑΦΕΙΟ ΠΡΟΕΔΡΟΥ: Διεξάγει κάθε υ¬ 
πηρεσία που ανατίθεται σ' αυτό από τον Πρόεδρο του 
Συνδέσμου και που δεν υπάγεται στην αρμοδιότητα των 
άλλων Υπηρεσιών του Συνδέσμου. 

Ενεργεί την ιδιαίτερη προσωπική αλληλογραφία του 
προέδρου, καθορίζει τις ημέρες και ώρες ακροάσεων 
Επιτροπών και πολιτών. 

Τηρεί βιβλίο συνεντεύξεων, συνεδριάσεων, συνδιασκέ¬ 
ψεων του προέδρου με τις διάφορες Επιτροπές ή Αρχές, 
εκπροσώπους των Δήμων και Κοινοτήτων και τον ενημε¬ 
ρώνει για θέματα που πρέπει να συζητηθούν. Τηρεί βιβλίο 
των διαφόρων Επιτροπών ή Συμβουλίου που μετέχει ο 
Πρόεδρος. Τηρεί βιβλίο πρωτοκόλλου εισερχομένων και 
εξερχομένων εγγράφων για το Γραφείο Προέδρου. 
Φροντίζει για την τηλεφωνική επικοινωνία του Προέδρου 
με τις διάφορες Αρχές και υπενθυμίζει τα ραντεβού του 
Προέδρου με αυτές. Ο Πρόεδρος με απόφασή του παρέ¬ 
χει αρμοδιότητες στο γραφείο αυτό ανάλογα με τις εκά- 
στοτε παρουσιαζόμενες ανάγκες και δραστηριότητες του 
Συνδέσμου. 

3.2. ΓΡΑΦΕΙΟ ΔΗΜΟΣΙΩΝ ΣΧΕΣΕΩΝ. 

1. Οργάνωση τελετών γενικά. 

2. Οργάνωση διεξιώσεων και γευμάτων. 

3. Οργάνωση υποδοχής, φιλοξενίας και ξενάγησης 
Ελληνικών ή ξένων προσωπικοτήτων και ομάδων. 

4. Συντονισμός με άλλους φορείς της Τοπικής Αυτοδι¬ 
οίκησης για επίσημεςτελετες - συσκέψεις κ.λ.π. 

5. Ενημέρωση του κοινού για την αποστολή και δράση 
του Συνδέσμου. 

6. Φροντίζει: 

α) Για εκδήλωση ενδιαφέροντος από τους ΟΤΑγια δη¬ 
μιουργία πνεύματος συνεργασίας και κοινής αντιμετώπι¬ 
σης θεμάτων σχετιζομένων με την αποστολή του Συνδέσ- 
μου. 

β) Για τη συλλογή των κάθε είδους εκδόσεων περί της 
δραστηριότητας και της αποστολής του Συνδέσμου. 

γ) Συντάσσει και εκδίδει ενημερωτικά έντυπα για τη 
δραστηριότητα και προγραμματισμό του Συνδέσμου. 

7. Παρέχει σε δημοσιογράφους κάθε εξυπηρέτηση για 
τη διάδοση ειδήσεων και πληροφοριών σχετικών με τη 
δράση και αποστολή του Συνδέσμου. 

8. Παρακολουθεί τον ημερήσιο και περιοδικό τύπο, και 
φροντίζει για τη σύνταξη απαντήσεων σε σχόλια εφημερί¬ 
δων. 

9. Προωθεί (στέλνει) στα μαζικά μέσα ενημέρωσης και 
στον τύπο κάθε εκδιδόμενο πληροφοριακό και λοιπό υλι¬ 
κό του Συνδέσμου. 

3.3. ΓΡΑΦΕΙΟ ΝΟΜΙΚΟΥ ΣΥΜΒΟΥΛΟΥ. 

Στο Γραφείο Νομικού Συμβούλου ανήκει η παραλαβή ό¬ 
λων των εξώδικων και δικαστικών εγγράφων που κοινο¬ 
ποιούνται στο Σύνδεσμο. 

Η συγκέντρωση όλων των στοιχείων που αφορούν τις 
διαχειριζόμενες από το γραφείο αυτό υποθέσεις του 
Συνδέσμου. 

Η τήρηση αρχείου που αφορά τις με τους τρίτους συμ¬ 
βάσεις του Συνδέσμου και λοιπές συμφωνίες θεμελιώ¬ 
δους σημασίας αντίγραφατων οποίων φυλάσσονται στην 
κάθε αρμόδια Δ/νση. 

Η τήρηση αρχείου συμβολαίων και αρχείου των εις χεί- 
ραςτου Συνδέσμου κατασχέσεων και των εις Τρίτους εκ¬ 
χωρήσεων. 


Η τήρηση του αρχείου γνωμοδοτήσεων επί διαφόρων 
θεμάτων που αφορούν τη λειτουργία και δραστηριότητα 
του Συνδέσμου. 

Η παρακολούθηση των δημοσιευομένων νόμων, διαταγ¬ 
μάτων, Υπουργικών αποφάσεων σχετικών με τη δημοτική 
γενικά νομοθεσία και τις αποφάσεις του Διοικητικού Συμ¬ 
βουλίου, της Εκτελεστικής Επιτροπής, του Προέδρου του 
Συνδέσμου που αφορούντη ρύθμιση βασικής σημασίας ζη¬ 
τημάτων του Συνδέσμου, την ψήφιση κανονισμών λειτουρ¬ 
γίας, την επιβολή φόρων, τελών και δικαιωμάτων κ.λ.π. 

Η γνωμοδότηση για κάθε νομικό ζήτημα που ανακύπτει 
κατά τη διεξαγωγή των διαφόρων υπηρεσιών του Συνδέ¬ 
σμου, για υποβαλλόμενα σ’ αυτό ερωτήματα από τον 
Πρόεδρο και τις Υπηρεσίες του Συνδέσμου. 

Η εκπροσώπηση και παράσταση προς υπεράσπιση των 
υποθέσεων του Συνδέσμου ενώπιον των κατά περίπτωση 
αρμοδίων δικαστικών, Διοικητικών και λοιπών Αρχών. 

Η σχεδίαση και επεξεργασία συμβολαίων, συμβάσεων, 
διακηρύξεων, δημοπρασιών του Συνδέσμου και η μελέτη 
από νομικής άποψης κάθε άλλου ζητήματος, ανατιθέμε¬ 
νου από τον Πρόεδρο του Συνδέσμου. 

3.4. ΓΡΑΦΕΙΟ ΥΓΙΕΙΝΗΣ ΚΑΙ ΑΣΦΑΛΕΙΑΣ ΕΡΓΑΖΟΜΕ¬ 
ΝΩΝ. 

Το γραφείο αυτό μελετά τις συνθήκες εργασίας, προ¬ 
τείνει μέτρα για τη βελτίωσή τους και του περιβάλλοντος 
της εργασίας, παρακολουθείτηντήρηση των μέτρων υγι¬ 
εινής και ασφάλειας και συμβάλλει στην εφαρμογή τους 
από τους εργαζόμενους. 

Ενημερώνει τη διοίκηση για τα στοιχεία των εργατικών 
άτυχη μάτων και των επαγγελματικών ασθενειών πο υ συ μ- 
βαίνουνσ’ αυτή, καιπροτείνειτα ενδεικνυόμενα μέτρα για 
την πρόληψη του κινδύνου. 

Ενεργεί κάθε άλλη εργασία σύμφωνα με το αντικείμενό 
του όπως αυτό καθορίστηκε με το Ν. 1568/85 (ΦΕΚ 
177/Α/18-10-1985). 

Άρθρο 4ο. 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ Δ/ΝΣΕΩΣ ΚΑΙ 
ΤΜΗΜΑΤΩΝ 

4.1. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ Δ/ΝΣΗΣ. 

Ο Προϊστάμενος Δ/νσης προϊσταται, επιβλέπει και ε¬ 
λέγχει επί της εν γένει διεξαγωγής και λειτουργίας των 
παρεχομένων υπηρεσιών εις τατμήματα καιγραφείατης 
Δ/νση και καθίσταται υπεύθυνος για την εύρυθμη λει¬ 
τουργία αυτών. 

Εποπτεύει και ελέγχει την παρουσία, την πειθαρχία και 
συμπεριφορά του προσωπικού προς τους πολίτες, την υ¬ 
πηρεσιακή απόδοση όλωντων υπαλλήλων της Δ/νσης. 

Παραλαμβάνει από τον Πρόεδρο την εισερχόμενη αλ¬ 
ληλογραφία, χαρακτηρίζει αυτήν και την προωθεί στα 
τμήματα, δίδει τις απαραίτητες οδηγίες για την ενέργεια 
που πρέπει να γίνει σε κάθε υπόθεση. 

Τηρείτο εμπιστευτικό πρωτόκολλο του Συνδέσμου. Με- 
ριιμνά για το συντονισμό των πράξεων και ενεργειών των 
οργάνων που υπηρετούν στα τμήματα και γραφεία της 
Δ/νσης. 

Ελέγχει και θεωρεί με τη μονογραφή του όλα τα έγγρα- 
φαπου συντάσσουν τα τμήματα και γραφεία και υποβάλ¬ 
λει αυτά για έγκριση και υπογραφή στον Πρόεδρο. 

Εισηγείται όλα τα θέματα αρμοδιότητάς του, υπογρά¬ 
φει τις σχετικές εισηγήσεις στις οποίες εκθέτειτα κατάτη 
γνώμη του μέτραπου πρέπει να ληφθούν για την εύρυθμη 
λειτουργία των υπηρεσών. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


14405 


Επιβλέπει για την εκτέλεση των εντολών και αποφάσε¬ 
ων του Προέδρου της Εκτελεστικής Επιτροπής και του 
Διοικητικού Συμβουλίου του Συνδέσμου και γενικά υπο- 
βοηθείτον Πρόεδρο για κάθε υπηρεσιακό θέμα. 

Ασκεί τις κατά νόμο, ή εξουσιοδότητη ανατιθέμενες σ' 
αυτό αρμοδιότητες. 

4.2. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ ΤΜΗΜΑΤΩΝ.. 

Ο προϊστάμενος τμήματος προϊσταται των γραφείων 
που υπάγονται στα τμήματα που είναι τοποθετημένος. 

Εποπτεύει και ελέγχει την παρουσία, την πειθαρχία, τη 
συμπεριφορά του προσωπικού προς τους πολίτες 

Παραλαμβάνει από τον προϊστάμενο Δ/νσης την εισερ¬ 
χόμενη αλληλογραφία του τμήματος, χαρακτηρίζει και 
προωθεί αυτήν στα γραφεία του τμήματος, δίδοντας τις 
απαραίτητες οδηγίες για την ενέργεια που πρέπει να γίνει 
σε κάθε υπόθεση. 

Μεριμνά για το συντονισμό των πράξεων και ενεργειών 
που υπηρετούν στα γραφεία του τμήματος, και καθίστα¬ 
ται υπεύθυνος για την εύρυθμη λειτουργία του. 

Ελέγχει και θεωρεί με την μονογραφή του όλα τα έγγρα¬ 
φα που συντάσσονται από τα αρμόδια όργανα των γρα- 
φείωντου τμήματος και υποβάλλει αυτός για θεώρηση και 
υπογραφή στον Προϊστάμενο της Δ/νσης που υπάγεται. 

Εισηγείται όλα τα θέματα αρμοδιότητάςτου στο Δ/ντή, 
υπογράφει δε τις σχετικές εισηγήσεις στις οποίες εκθέτει 
τα κατά τη γνώμη του μέτρα που πρέπει να ληφθούν. 

Ασκεί τις κατά νόμο ή εξουσιοδότηση ανατιθέμενες σ’ 
αυτόν αρμοδιότητες. 

Άρθρο 5ο. 

ΑΡΜΟΔΙΟΤΗΤΕΣ ΤΜΗΜΑΤΩΝ - ΓΡΑΦΕΙΩΝ Δ/ΝΣΗΣ 
ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ. 

5.1. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ. 

5.1.1. ΑΡΜΟΔΙΟΤΗΤΕΣ ΓΡΑΦΕΙΟΥ ΔΙΟΙΚΗΤΙΚΟΥ 
ΣΥΜΒΟΥΛΙΟΥ ΚΑΙ ΕΚΤΕΛΕΣΤΙΚΗΣ ΕΠΙΤΡΟΠΗΣ. 

Συντάσσει τις προσκλήσεις των συνεδριάσεων του 
Διοικητικού Συμβουλίου και της Εκτελεστικής Επιτροπής 
και κοινοποιεί αυτές με τον πίνακα θεμάτων ημερήσιας 
διάταξης, σύμφωνα με τις διατάξεις του κώδικα Δήμων 
και Κοινοτήτων και τις καταχωρεί στο επίδημο βιβλίο που 
τηρεί. 

Τηρεί τα πρακτικά των συνεδριάσεων του Διοικητικού 
Συμβουλίου και της Εκτελεστικής Επιτροπής, διατυπώνει 
νομότυπα τις αποφάσεις και καταχωρεί αυτές στα υπό 
του Δημοτικοκοινοτικού Κώδικα προβλεπόμενα επίσημα 
βιβλία πρακτικών. 

Μεριμνά για τη δημοσίευση των αποφάσεων και την υ¬ 
ποβολή αυτών, μετά του αποδεικτικού δημοσιεύσεως και 
των λοιπών δικαιολογητικών στο Νομάρχη. 

Διαβιβάζει στις διάφορες επιτροπές του Συνδέσμου τα 
προς μελέτη παραπεμπόμενα θέματα και παρακολουθεί 
αυτά για την έγκαιρη επανεισαγωγή των στο Διοικητικό 
Συμβούλιο ή την Εκτελεστική Επιτροπή, προς λήψη ορι¬ 
στικής απόφασης. 

Μ εριμ νά για τη συγκέντρωση όλων των εισηγήσεων των 
τμημάτων για τα θέματα ημερήσιας διάταξης Διοικητικού 
Συμβουλίου και Εκτελεστικής Επιτροπής. 

Τηρεί ευρετήριο των λαμβανομένων αποφάσεων του 
Διοικητικού Συμβουλίου και της Εκτελεστικής Επιτροπής. 

Διεξάγει κάθε υπηρεσία του Διοικητικού Συμβουλίου 
και της Εκτελεστικής Επιτροπής, σύμφωνα με τις εντολές 
του Προέδρου. 


5.1.2. ΑΡΜΟΔΙΟΤΗΤΕΣ ΓΡΑΦΕΙΟΥ ΠΡΟΣΩΠΙΚΟΥ. 

Το Γραφείο αυτό φροντίζει για την καλή οργάνωση, 
διάρθρωση και λειτουργία των υπηρεσιών του Συνδέ¬ 
σμου και ειδικώτερα για την υπηρεσιακή κατάσταση μό¬ 
νιμου προσωπικού του Συνδέσμου. 

Επιμελείται της εφαμοργής των νόμων που αφορούν 
τους τακτικούς υπαλλήλους του Συνδέσμου, της διενέρ¬ 
γειας διαγωνισμών, προσλήψεως προσωπικού, εισηγεί- 
ται και εκτελεί αποφάσεις διορισμών, προαγωγών, απο¬ 
λύσεων, αποδοχών, παραιτήσεων, μεταθέσεων, τοποθε¬ 
τήσεων, αποσπάσεων, χορηγήσεως αδειών και την 
παραπομπή των υπαλλήλων στην υγειονομική σε συνερ¬ 
γασία με αρμόδιους Προϊσταμάνεους τμημάτων όπου α¬ 
παιτείται. 

Επιμελείται της εφαρμογής του πειθαρχικού δικαίου. 
Καταρτίζει τα σχέδια Οργανισμών Εσωτερικής Υπηρε¬ 
σίας ως και των προγραμμάτων εργασίμων ωρών για το 
προσωπικό της κεντρικής υπηρεσίας, εισηγείται την σει¬ 
ρά υπηρεσίας του υπαλληλικού και εργατοτεχνικού προ¬ 
σωπικού, τις μη εργάσιμες ώρες και ημέρες, μετά από συ¬ 
νεργασία και σύμφωνη γνώμη των αρμοδίων προϊσταμέ¬ 
νων. 

Τηρεί τα μητρώα και ευρετήρια αλφαβητικά του όλου 
προσωπικού του Συνδέσμου. 

Συντάσσει τους κατά νόμο πίνακες αρχαιότητας των υ¬ 
παλλήλων του Συνδέσμου. 

Ανακοινώνει τις εγκυκλίους διαταγές του Προέδρου 
του Συνδέσμου και τηρεί δελτίο παρουσίας των υπαλλή¬ 
λων. 

Επιμελείται της έκδοσης πιστοποιητιών υπηρεσίας των 
υπαλλήλων και μελετά τα πάσης φύσεως ζητήματα που α¬ 
φορούν υπαλληλικό και λοιπό προσωπικό του Συνδέσμου 
και διεκπεραιώνει τη σχετική με το προσωπικό αλληλο¬ 
γραφία. 

Επιμελείται της συγκέντρωσης παραστατικών στοιχεί¬ 
ων πληρωμής του τακτικού προσωπικού του Συνδέσμου 
και της αποστολής τους στο Γραφείο εκκαθάρισης και 
πληρωμής εντολών για την παραπέρα σύνταξη των μι- 
σθοδοτικών καταστάσεων. 

Επιμελείται της συγκέντρωσης των απαιτουμένων στοι¬ 
χείων για απονομή συντάξεων, παρακολουθεί τη μισθο- 
λογική κατάσταση του προσωπικού, ενεργεί για την ανα¬ 
γνώριση και εξαγορά της προϋπηρεσίας των υπαλλήλων 
σύμφωνα με την ισχύουσα κάθε φορά νομοθεσία. 

Μελετά σε συνεργασία με τους αρμόδιους προϊσταμέ¬ 
νους τμημάτων και εισηγείται τη λήψη μέτρων προς α- 
πλούστευση των γραφειοκρατικών τύπων και διαδικα¬ 
σιών, την καθιέρωση των προσφερότερων μεθόδων ερ¬ 
γασίας ως και κάθε μέτρου που αποσκοπεί στη βελτίωση 
της αποδοτικότητας και ταχείας διενέργειας και διεκπε¬ 
ραίωσης των διοικητικών πράξεων. 

Διενεργεί και κάθε άλλη εργασία σχετική με το αντικεί¬ 
μενο στο γραφείο τούτο. 

Επίσης το Γ ραφείο αυτό επιμελείται για την εφαρμογή 
των νόμων που αφορούν το με σχέση εργασίας ιδιωτικού 
δικαίου προσωπικό γενικά και ειδικώτερα: 

α) Τηρείτο Μητρώα, ατομικούς φακέλλους και ευρετή¬ 
ρια του προσωπικού αυτού, καθώς και τα Δελτία παρου¬ 
σίας. 

β) Παρακολουθεί τις μεταβολές του με σχέση εργασίας 
ιδιωτικού δικαίου προσωπικού, δηλ. την πρόσληψη, τοπο¬ 
θέτηση, προσμέτρηση υπηρεσιών, ασθένειες, άδειες, α¬ 
ποζημιώσεις κλπ. 

γ) Ασχολείται με τη μελέτη και εφαρμογή των συλλογι¬ 
κών συμβάσεων εργασίας και δίνει κάθε αναγκαία πληρο¬ 
φορία για τη σωστή εφαρμογή τους. 

δ) Παρακολουθεί και εφαρμόζει το πειθαρχικό δίκαιο 
που κάθε φορά ισχύει για το ως άνω προσωπικό. 

ε) Επιμελείται της συγκέντρωσης παραστατικών στοι¬ 
χείων πληρωμής του Ιδιωτικού Δικαίου προσωπικού του 
Συνδέσμου και της αποστολής τους στο γραφείο εκκαθά¬ 
ρισης και πληρωμής εντολών για την παραπέρα σύνταξη 
μισθοδοτικών καταστάσεων. 

στ) Εκδίδει εγκυκλίους που ρυθμίζουν εσωτερικά λει¬ 
τουργικά προβλήματα, που αφορούντο προσωπικό αυτό. 

ζ) Ενεργεί κάθε άλλη εργασία σχετική με το αντικείμενο 
του γραφείου αυτού. 

5.1.3. ΑΡΜΟΔΙΟΤΗΤΕΣ ΓΡΑΦΕΙΟΥ ΔΙΕΚΠΕΡΑΙΩΣΗΣ 
ΠΡΩΤΟΚΟΛΛΟΥ ΚΑΙ ΑΡΧΕΙΟΥ. 

Παραλαμβάνει την εισερχόμενη αλληλογραφία, διαβι¬ 
βάζει αυτήν οτα επί μέρους τμήματα βάσει βιβλίου χρέω- 
σης εγγράφων το οποίο και τηρεί. 

Μεριμνά για την έγκαιρη επιστροφή της αλληλογρα¬ 
φίας που χρεώθηκε στα τμήματα και τη διεκπεραίωση αυ¬ 
τής. Επιμελείται της καταχώρησης στο πρωτόκολλο όλης 
της εισερχόμενης κα. εξερχόμενης αηληλογραφίας της 
συσχέτισης και της ταξινόμησης αυτήο στους φακέλλους 
του αρχείου. Τηρείτο γενικό αρχείο του Συνδέσμου και 
εισηγείται την εκκαθάριση των εγγράφων που κρίνονται 
αχρηστα. 

Τηοεί ευρετήριο φακέλλων και εγγράφων που ταξινο¬ 
μούνται. 

Παρέχει κάθε είδους πληροφόρηση σχετικά μετά στοι¬ 
χεία που τηρούνται στο αοχέιο. Εκδίδει ακριβή αντίγραφα 
των εις το αρχείο ευρισκομένων πρωτοτύπων, τα οποία υ¬ 
πογράφονται απο τον Προϊστάμενο του τμήματος. 

5.2. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

5.2.1. ΑΡΜΟΔΙΟΤΗΤΕΣ ΓΡΑΦΕΙΟΥ ΕΚΚΑΘΑΡΙΣΗΣ ΚΑΙ 
ΕΝΤΟΛΩΝ ΠΛΗΡΩΜΗΣ ΔΑΠΑΝΩΝ. 

Φροντίζει για την έγκριση, εκκαθάριση των εντολών 
πληρωμής κάθε δαπάνης του Συνδέσμου. Ειδικότεραπα- 
ραλαμβάνει και ελέγχει τα δικαιολογπτικά πληρωμής κά¬ 
θε δαπάνης προς διαπίστωση του νόμιμου και κανονικού 
ή όχι αυτής και καταχωρεί αυτά σε ειδικό βιβλίο αναλαμ¬ 
βανόμενων υποχρεώσεων. 

Εκδίδει τα σχετικά χρηματικά εντάλματα πληρωμής κα¬ 
τά τη σειρά παραλαβής των παραστατικών στοιχείων πλη¬ 
ρωμής στα ονόματα των δικαιούχων και στα όρια πιστώ¬ 
σεων του προϋπολογισμού, και προωθεί αυτά για υπο¬ 
γραφή από τους αρμόδιους προϊσταμένους του 
τμήματος και Δ/νσης και τον Πρόεδρο. 

Τηρεί βιβλίο καθημερινώς εκδιδομένων χρηματικών ε¬ 
νταλμάτων πλη ρω μής. 

Μεριμνά για την έγκαιρη αποστολή των χρηματικών ε¬ 
νταλμάτων στο Δημόσιο Ταμείο και καταχωρεί αυτά στο 
σχετικό βιβλίο διεκπεραίωσης. 

5.2.2. ΑΡΜΟΔΙΟΤΗΤΕΣ ΓΡΑΦΕΙΟΥ ΟΙΚΟΝΟΜΙΚΟΥ 
ΠΡΟΓΡΑΜΜΑΤΙΣΜΟΥ. 

Εισηγείται σε συνεργασία με τις αρμόδιες υπηρεσίες 
σχέδιο προϋπολογισμού εσόδων και εξόδων του 
Συνδέσμου. 

Παρακολουθεί την πορεία εκτέλεσης του προϋπολογι¬ 
σμού και εισηγείται την αναμόρφωση τούτου με την εγ¬ 
γραφή νέων εσόδων ή τη χορήγηση συμπληρωματικών 
και έκτακτων πιστώσεων. 

Εκτελεί κάθε εργασία που αφορά θέματα προϋπολογι¬ 


σμού και που είναι αναγκαία για την ομαλή του έκβαση. 

Εισηγείται τη λήψη κάθε απόφασης και σύμβασης από 
τις οποίες πρόκειται να επηρεασθεί η λειτουργία του 
Προϋπολογισμού. Συγκεντρώνει ελέγχει και καταχωρεί 
στα σχετικά κατά κωδικό αριθμό προϋπολογισμού βιβλία 
εσόδων και εξόδων τα αποτελέσματα της εκτέλεσης του 
Προϋπολογισμού του Συνδέσμου. 

Συγκεντρώνει στατιστικά στοιχεία εκ των προϋπολογι¬ 
σμών και απολογισμών προηγουμένων οικονομικών χρή¬ 
σεων, χρήσιμα για την ορθή πρόβλεψη και στάθμιση των 
προϋπολογισμών νέων οικονομικών ετών. Συγκεντρώνει 
το απαιτούμενο υλικό για τη σύνταξη του απολογισμού ε- 
σόδων-εξόδων του Συνδέσμου, σε συνεργασία με τις υ¬ 
πηρεσίες του Δημοσίου Ταμείου που διαχειρίζεται τα οι¬ 
κονομικά του Συνδέσμου. Φροντίζει για την έγκαιρη ψή¬ 
φιση του προϋπολογισμού και την έγκριση του 
απολογισμού του Συνδέσμου. 

5.2.3. ΤΗΝ ΛΕΙΤΟΥΡΓΙΑ ΤΗΣ ΕΙΔΙΚΗΣ ΤΑΜΙΑΚΗΣ 
ΥΠΗΡΕΣΙΑΣ ΔΙΕΠΟΥΝ ΟΙ ΔΙΑΤΑΞΕΙΣ: 

α) Του Π.Δ. 410/95 Δ.Κ.Κ. 

β) Το από 17-5/15-6-1959 Β.Δ. "Περί Οικονομικής Διοι- 
κήσεως και λογιστικού των Δήμων κα. Κοινοτήτων", όπως 
αυτό ισχύει σήμερα και ειδικώτεμ^ των άρθρων 45 - 80. 

γ) Οι διατάξεις του Ν. 2362/95 (ΦΕΚ 247/Α/95 “Περί 
Δημοσιολογιστικού, ελέγχου των δαπανών του Κράτους 
και άλλες διατάξεις”. 

δ) Οι αποφάσεις, εγκύκλιοι, γνωμοδοτήσεις των αρμο¬ 
δίων Υπουργείων π^υ παρέχουν οδηγίες και διευκρινή- 
σεις σε θέματα που αφορούν την Ταμιακή υπηρεσία ως 
και σε κάθε διάταξη που θα τροποποιεί ή θα συμπληρώνει 
την ανωτέρω νομοθεσία. 

Ο Προϊστάμενος του Τμήματος Οικονομικών Υπηρε¬ 
σιών είναι ο Ταμίας του ΕΣΔΚΝΑ και πέραν των αρμοδιο¬ 
τήτων που αναφέρονται στονΟ.Ε.Υ.: 

Είναι υπεύθυνος και υπόλογος για τ ην ομαλή λειτουρ¬ 
γία του Ταμείου, επέχει θέση Δημοσίου υπολόγου, λογο¬ 
δοτεί στο Ελεγκτικό Συνέδριο και ελέγχεται για την εν γέ- 
νει διαχείρηση της Ταμιακής Υπη ρεσίας από τον Π ρόεδρο 
του ΕΣΔΚΝΑ και την Εκτελεστική Επιτροπή. 

Με προσωπική του ευθύνη διεξάγεται η είσπραξη των 
εσόδων και η πληρωμή των δαπανών του ΕΣΔΚΝΑ. Μετά 
την είσπραξη οιονδήποτε εσόδων του ΕΣΔΚΝΑ εκδίδεται 
γραμμάτιο παραλαβής με χρηματικό λογαριασμό “Τακτο- 
ποιητές Εισπράξεις” 

Υποβάλλει μετά το τέλος κάθε μήνα στον Πρόεδρο και 
την Εκτελεστική Επιτροπή λογαριασμό Εσόδων και Εξό¬ 
δων, ο Ταμίας του ΕΣΔΚΝΑ δεν εχει δικαίωμα να κρατά 
στο Ταμείο περισσότερο από ένα δωδεκατημόριο των ε¬ 
ξόδων που είναι γραμμένα στον προϋπολογισμό του 
ΕΣΔΚΝΑ. Τα υπόλοιπα τα καταθέτει εντόκως και σε λογα¬ 
ριασμό όψεως, στο όνομα του ΕΣΔΚΝΑ, σε πιστωτικό ί¬ 
δρυμα ή σε Τράπεζα που καθορίζεται με απόφαση της 
Εκτελεστικής Επιτροπής. 

5.2.4. ΓΡΑΦΕΙΟ ΔΙΑΧΕΙΡΙΣΗΣ 

Το Γραφείο αυτό ενεργεί με ευθύνη του Ταμία του 
ΕΣΔΚΝΑ, όλες εν γένειτις πληρωμές με βάση τα εκδιδό- 
μενα χρηματικά εντάλματα προς τρίτους, καθώς και τις 
πληρωμές που αφορούν αποδοχές των μονίμων οργανι¬ 
κών υπαλλήλων καθώς και του με σχέσει εργασίας ιδιωτι¬ 
κού δικαίου αορίστου και ορισμένου χρόνου πάσης φύ- 
σεως προσωπικού του ΕΣΔΚΝΑ, αφού προηγουμένως ε¬ 
λέγχει για το νόμιμο της έκδοσης των ενταλμάτων αυτών. 

Μετά την πραγματοποίηση των πληρωμών ταξινομεί τα 

πληρωθέντα χρηματικά εντάλματα και παραδίδει αυτά 
στο γραφείο πληρωμών. 

5.2.5. ΓΡΑΦΕΙΟ ΕΙΣΠΡΑΞΕΩΝ 

- Ελέγχει τις καταστάσεις των ημερησίων εισπράξεων 
και συσχετίζει αυτές με τα αντίστοιχα τριπλότυπα για 
συμφωνία και επαλήθευση. 

- Θεωρεί και υπογράφει τις καταστάσεις αυτές και τις 
παραδίδει στο Γραφείο Λογιστηρίου και Ελέγχου για πί¬ 
στωση της μερίδας του οφειλέτη. 

- Εισπράττει διάφορα χρέη, οφειλές, επιχορηγήσεις 
κλπ., για τα οποία εκδίδει Γραμμάτιο. 

- Συντάσσει καταστάσεις ημερησίων εισπράξεων και η¬ 
μερησίων δελτίων, καθώς και μηνιαίων εισπράξεων, τις ο¬ 
ποίες εισπράξεις αποδίδει στον Ταμία με γραμμάτιο πα¬ 
ράδοσης. 

- Φροντίζει για την έγκαιρη είσπραξη όλων των εσόδων 
του ΕΣΔΚΝΑ. 

- Φροντίζει επίσης για την παράδοση των ημερησίων ει¬ 
σπράξεων στον Ταμία. 

- Παρακολουθεί από τους βεβαιωτικούς καταλόγους 
και τις ατομικές καρτέλλες των οφειλετών τη διακίνηση 
του υπόλογου του λογαριασμό για έγκαιρη είσπραξη. 

- Εισηγείται την άσκηση ενδίκων μέσων και αναγκαστι¬ 
κών μέτρων κατά των δυστροπούντων οφειλετών του 
ΕΣΔΚΝΑ για την προστασία των συμφερόντων και των δι¬ 
καιωμάτων του, με βάση τα στοιχεία που του παρέχονται 
από το τμήμα Λογιστηρίου και Ελέγχου καιπαρακολουθεί 
την εξέλιξη των ενδίκων αυτών μέσων και αναγκαστικών 
μέτρων. 

5.2.6. ΓΡΑΦΕΙΟ ΠΛΗΡΩΜΩΝ 

- Ενεργεί όλες τις πληρωμές του ΕΣΔΚΝΑ με βάση τα 
χρηματικά εντάλματα και τις ειδικές καταστάσεις που 
στέλνονται από τον Ταμία. 

- Ελέγχει τα δικαιολογητικά και όλα τα παραστατικά έγ¬ 
γραφα που τα συνοδεύουν, για το νομότυπο τους. 

- Τηρεί τα βιβλία, ευρετήρια και λοιπά έντυπα που προ- 
βλέπονται από τη σχετική νομοθεσία και φροντίζει για την 
έγκαιρη και σωστή ενημέρωσή τους. 

- Μεριμνά για την παρακράτηση μέσα από τα χρηματικά 
εντάλματα των κρατήσεων υπέρ τρίτων. 

- Συντάσσει και υποβάλλει στο τέλος του χρόνου στην ε¬ 
φορία οριστική δήλωση του Φ.Μ.Υ. 

- Συνεργάζεται με τα διάφορα επικουρικά και ασφαλι¬ 
στικά ταμεία και παρακολουθεί τη σχετική νομοθεσία. 

5.2.7. ΓΡΑΦΕΙΟ ΛΟΓΙΣΤΗΡΙΟΥ ΚΑΙ ΕΛΕΓΧΟΥ 

- Παραλαμβάνει και ελέγχει τους χρηματικούς καταλό¬ 
γους που του διαβιβάζουν διάφορες Υπηρεσίες και εκδί¬ 
δει τα αποδεικτικά παραλαβής. 

- Καταχωρεί σε ειδικά από το νόμο οριζόμενα βιβλία τα 
βεβαιωθέντα ποσά από τους χρηματικούς καταλόγους. 

- Παρακολουθεί τις ημερήσιες εισπράξεις και πληρω¬ 
μές και τις καταχωρεί σε λογιστικά βιβλία και φυλάσσει ό¬ 
λα τα παραστατικά στοιχεία που αναφέρονται στα έσοδα 
- έξοδα. 

- Συντάσσει μηνιαίες, τριμηνιαίες και ετήσιες απολογι¬ 
στικές καταστάσεις του ταμείου και τις αποστέλλει στα 
διάφορα Υπουργεία και άλλες δημόσιες Υπηρεσίες. 

- Συντάσσει τις ειδικές κατά περίπτωση καταστάσεις 
στο τέλος του μήνα για απόδοση των κρατήσεων στα διά¬ 
φορα ασφαλιστικά και επικουρικά ταμεία και τις άλλες υ¬ 
πέρ τρίτων κρατήσεις και τις αποστέλλει στο Πληρωμών 
για απόδοσή τους. 

- Στο τέλος κάθε οικονομικής χρήσης υποβάλλει τον ε¬ 


τήσιο απολογισμό Εσόδων - Εξόδων του ΕΣΔΚΝΑ στην 
Εκτελεστική Επιτροπή για τις παραπέρα διαδικασίες. 

-Τηρείτο βιβλία, ευρετήρια και άλλα έντυπα που ορίζο¬ 
νται απότη σχετική νομοθεσία που ισχύει και φροντίζει για 
την έγκαιρη και σωστή ενημέρωσή τους. 

- Παρακολουθεί τη διακίνηση των πιστωτικών υπολοί¬ 
πων από τους βεβαιωτικούς καταλόγους. 

- Εκδίδει προσκλήσεις και φροντίζει για την νομότυπη ε¬ 
πίδοσή τους στους οφειλέτες. Πιστώνειτις μερίδεςτων ο¬ 
φειλετών, που πλήρωσαν τα χρέη τους, τους σχετικούς 
βεβαιωτικούς καταλόγους, ενημερώνει την ατομική τους 
κάρτα (ΚΑΗΟΕΧ), και εισηγείται την είπραξη ποσών κατά 
δόσεις, σε περιπτώσεις οικονομικά αδυνάμων προς εξό¬ 
φληση δημοτών, όπου ο νόμος το επιτρέπει. 

5.2.8. ΑΡΜΟΔΙΟΤΗΤΕΣ ΓΡΑΦΕΙΟΥ ΠΡΟΜΗΘΕΙΩΝ. 

Στο γραφείο αυτό ανήκει αποκλειστικά η διενέργεια κά¬ 
θε πράξης που αφορά προμήθεια οιουδήποτε είδους και 
υλικού για τις ανάγκες, των υπηρεσιώντου Συνδέσμου, ει- 
δικώτερα: 

Φροντίζει για τον εφοδιασμό των υπηρεσιών του 
Συνδέσμου μετά αναγκαία για τη λειτουργία τους είδη και 
υλικά. 

Παρακολουθεί τις αποφάσεις, εγκυκλίους και νόμους 
που αφορούν τις προμήθειες των ΟΤΑ. 

Συγκεντρώνει, με την επιφύλαξη της παρ. α. του άρ¬ 
θρου 622 του παρόντος τα απαραίτητα στοιχεία για τη 
διενέργεια προμηθειών που αφορούν αντικείμενο αρμο¬ 
διότητας γραφείων της Τεχνικής Υπηρεσίας (μελέτες 
προμήθειας μηχανολογικού εξοπλισμού, ανταλλακτικών 
κ.λ.π.) και προωθεί αυτά στις αρμόδιες επιτροπές. 

Παρακολουθεί τα αποτελέσματα των διαγωνισμών και 
καταρτίζει τις επί μέρους συμβάσεις με τους προμηθευ¬ 
τές. 

Τηρεί στατιστικούς πίνακες και τα απαραίτητα βιβλία 
για τα προμηθευόμενα και είδη για κάθε οικονομικό έτος. 
Μεριμνά για την έγκαιρη προμήθεια ειδών και υλικών σύμ¬ 
φωνα με τις εισηγήσεις των υπηρεσιών του Συνδέσμου, 
συγκεντρώνει τα απαραίτητα δικαιολογητικά για την άμε¬ 
ση προώθησή τους για την έκδοση χρηματικών ενταλμά¬ 
των και την αποστολή τους στα αντίστοιχα τμήματα. 

Παρακολουθεί τις τιμές των ειδών και υλικών και ενημε¬ 
ρώνει αντίστοιχα τις επιτροπές προμηθειών. Έχει την ευ¬ 
θύνη τήρησης βιβλίων απογραφής των κεφαλαιούχων α¬ 
γαθών του Συνδέσμου εκτός των περιλαμβανομέων στην 
ευθύνη λειτουργίας της αποθήκης του γρ. διαχ. υλικού. 

Άρθρο 6ο. 

ΑΡΜΟΔΙΟΤΗΤΕΣ ΤΜΗΜΑΤΩΝ ΚΑΙ ΓΡΑΦΕΙΩΝ Δ/ΝΣΗΣ 
ΤΕΧΝΙΚΩΝ ΥΠΗΡΕΣΙΩΝ. 

6.1. ΤΜΗΜΑ ΥΓΕΙΟΝΟΜΙΚΗΣ ΤΑΦΗΣ. 

Στην ευθύνη του τμήματος αυτού υπάγεται η λειτουρ- 
γίατωνχώρων υγειονομικής ταφής του Συνδέσμου. Η με¬ 
λέτη, επίβλεψης και η ενδεχόμενη αυτεπιστασία των συ¬ 
ναφών με την υγειονομική ταφή, έργων πολιτικού μηχανι¬ 
κού καθώς και η αποκατάσταση των χώρων διάθεσης που 
εξαντλούνται. Υπάγεται ακόμη ο σχεδιασμός προγραμ¬ 
ματισμός, μελέτη και επίβλεψη των εργασιών και έργων ε¬ 
ξεύρεσης, οργάνωσης και λειτουργίας των νέων χώρων 
Υγ. Ταφής ευθύνης του Συνδέσμου. Επίσης η παρακο¬ 
λούθηση των μελετών που ανατίθενται σε τρίτους σχετι¬ 
κά με το πιο πάνω αντικείμενο. 

Στην αρμοδιότητα του τμήματος είναι ακόμη η σύνθεση 
και προώθηση των επιστημονικών και λοιπών προγραμ- 

μάτων καθώς και των εν γένει δραστηριοτήτων του 
Συνδέσμου σε αντικείμενα συναφή μετο επιστημονικό δυ¬ 
ναμικό του τμήματος και τα ειδικότερα ενδιαφέροντάτου. 

Τέλος διεκπεραιώνει τα καθήκοντα που ανατίθενται σ’ 
αυτό αρμοδίως . Για την κατανομή του πιο πάνω αντικει¬ 
μένου το τμήμα διαιρείται σε τρία γραφεία που τελούν υ¬ 
πό την άμεση εποπτείατου προϊσταμένου του τμήματος. 

6.1.1. ΑΡΜΟΔΙΟΤΗΤΕΣ ΓΡΑΦΕΙΟΥ ΣΥΝΤΟΝΙΣΜΟΥ 

Έχει την ευθύνη των λειτουργιών υποστήριξης του τμή¬ 
ματος και του συντονισμού των γραφείωντου. 

6.1.2. ΑΡΜΟΔΙΟΤΗΤΕΣ ΓΡΑΦΕΙΟΥ ΥΓΕΙΟΝΟΜΙΚΗΣ 
ΤΑΦΗΣ I. 

Έχει την ευθύνη για την λειτουργία των χώρων I. 
Υγειονομικής Ταφής, με όλα τα συναφή έργα Πολ. Μηχα¬ 
νικού, Στις παρούσες συνθήκες υπάγεται εδώ η χωματε¬ 
ρή Α. Λιοσίων. 

6.1.3. ΑΡΜΟΔΙΟΤΗΤΕΣ ΓΡΑΦΕΙΟΥΥΓΕΙΟΝΟΜΙΚΗΣΤΑ- 
ΦΗΣΙΙ. 

Έχει την ευθύνη για τη λειτουργία των χώρων II 
Υγειονομικής Ταφής με όλα τα συναφή έργα Πολ. 
Μηχανικού. Στις παρούσες συνθήκες υπάγεται εδώ η χω¬ 
ματερή Σχιστού. 

Το υπόλοιπο αντικέιμενο του τμήματος που αφορά τη 
δημιουργία νέων χώρων διάθεσης, τη διεκπεραίωση ε¬ 
ρευνητικών προγραμμάτων και την εκπλήρωση των οποί¬ 
ων άλλων καθηκόντων κατανέμεται στα πιο πάνω γραφεία 
με την ευθύνη του προϊστ. του τμήματος. 

6.2. ΤΜΗΜΑ ΗΛΕΚΤΡΟΜΗΧΑΝΟΛΟΓΙΚΟΥ 

Στην ευθύνη του τμήματος αυτού υπάγεται η συντήρη¬ 
ση του κινητού μηχ/κού εξοπλισμού η λειτουργία και συ¬ 
ντήρηση του Στάθμου Μεταφόρτωσης και των λοιπών πά¬ 
γιων ηλεκτομηχανολογικών εγκατστάσεων του Συνδέ¬ 
σμου. Επίσης υπάγεται η μελέτη επίλβλεψης και 
ενδεχομένη αυτεπιστασία των συναφών ηλεκτρομηχανο- 
λογικών έργων. 

Υπάγεται ακόμη ο σχεδιασμός, προγραμματισμός, με¬ 
λέτη και επίβλεψη των εργασιών και έργων εξεύρεσης, 
οργάνωσης και λειτουργία των νέων Σταθμών Μετα¬ 
φόρτωσης αστικών απορ/των ευθύνης του Συνδέσμου 
καθώς και η παρακολούθηση των μελετών που ανατίθε¬ 
νται σε τρίτους σχετικά με το πιο πάνω αντικείμενο. 

Στις αρμοδιότητες του τμήματος είναι ακόμη η σύνθεση 
και προώθηση των επιστημονικών και λοιπών προγραμμά¬ 
των, καθώς και των εν γένει δραστηριοτήτων του 
Συνδέσμου, σε αντικείμενα συναφή μετο επιστημονικό δυ¬ 
ναμικό του τμήματος και τα ειδικότερα ενδιαφέροντα του. 

Τέλος διεκπεραιώνει τα καθήκοντα που ανατίθενται σ' 
αυτό αρμοδίως. 

Στο τμήμα υπάγονται τα πιο κάτω γραφεία, που τελούν 
υπό την άμεση εποπτεία του προϊσταμένου τμήματος. 

6.2.1. ΑΡΜΟΔΙΟΤΗΤΕΣ ΓΡΑΦΕΙΟΥ ΛΕΙΤΟΥΡΓΙΑΣ 
ΣΤΑΘΜΟΥ ΜΕΤΑΦΟΡΤΩΣΗΣ. 

Έχει την ευθύνη της επίβλεψης και λειτουργίας του 
Σταθμού Μεταφόρτωσης, καθώς καιτης συντήρησηςτων 
ηλεκτρομηχανολογικών εγκαταστάσεων και οχημάτων 
αυτού. Επίσης παρακολουθεί την εύρυθμη λειτουργία 
της αποθήκης ανταλλακτικών που αφορούν τον Σταθμό 
Μεταφόρτωσης. 

6.2.2. ΑΡΜΟΔΙΟΤΗΤΕΣ ΓΡΑΦΕΙΟΥ ΔΙΑΧΕΙΡΙΣΗΣ ΥΛΙ¬ 
ΚΟΥ ΚΑΙ ΛΕΙΤΟΥΡΓΙΑΣ ΗΛΕΚΤ/ΚΩΝ ΕΓΚΑΤΑΣΤΑΣΕΩΝ. 

Εχει την ευθύνη της συγκεντρώσεως των στοιχείων που 
αφορούντις προμήθειεςτων ανταλλακτικών και λοιπών υ¬ 
λικών και οργάνων τεχνικής υποστηριξεως των ηλε- 


κτρομ/κών εγκαταστάσεων οχημάτων και λοιπών μηχανη¬ 
μάτων εκτελέσεως τεχνικών έργων. Συντάσσει τις απαι- 
τούμενες εκθέσεις και εισηγήσεις για την προμήθειά τους 
και φροντίζει για τον έγκαιρο συντονσμό για την προμή- 
θειά τους και φροντίζει για τον έγκαιρο συντονισμό της 
διενέργειας των προμηθειών αυτών. Έχει την ευθύνη λει- 
τουργίαςτης αποθήκης υλικού συνεργείου επισκευής μη¬ 
χανημάτων, ανταλλακτικών και λοιπών ειδών μηχανολογι¬ 
κού εξοπλισμού. Προβαίνει σε έρευνα της αγοράς ειδών 
του αντιμένου του και ενημερώνει το γραφείο προμηθει¬ 
ών για τη διενέργεια της προμήθειας. 

Έχει την ευθύνη για την επίβλεψη, λειτουργία και συ¬ 
ντήρηση των παγίων ηλεκτομηχανολογικών εγκαταστά¬ 
σεων του Συνδέσμου και για την συντήρηση των μηχ/των 
εκτελέσεως τεχνικών έργων. 

Το υπόλοιπο αντικείμενο του τμήματος που αφορά την 
πιθανή δημιουργία νέων Σταθμών Μεταφόρτωσης, τη 
διεκπεραίωση ερευνητικών προγραμμάτων και την εκ¬ 
πλήρωση των οποίων άλλων καθηκόντων κατανέμεται 
στα πιο πάνω γραφεία με την ευθύνη του προϊσταμένου 
τουτμήματος. 

6.3. ΤΜΗΜΑ ΕΡΓΑΣΤΗΡΙΑΚΗΣ ΕΡΕΥΝΑΣ ΚΑΙ 
ΕΞΕΙΔΙΚΕΥΜΕΝΩΝ ΠΡΟΓΡΑΜΜΑΤΩΝ. 

Αντικείμενο του τμήματος είναι η υποστήριξη σε επίπε¬ 
δο εργαστηρίου όλων των σχετικών λειτουργιών και δρα¬ 
στηριοτήτων του Συνδέσμου και η αυτόνομη ανάπτυξη ε- 
ξειδικευμένων προγραμμάτων . Ειδικότερα στην ευθύνη 
του υπάγεται η λειτουργία του εργαστηρίου του 
Συνδέσμου ή διαχείριση των τοξικών και επικινδύνων α¬ 
ποβλήτων, η διαχείριση των νοσοκομειακών αποβλήτων, 
ο έλεγχος των προσερχομένων στη χωματερή υλικών, οι 
υποδείξεις για τον τρόπο διάθεσης ορισμένων ειδικών α¬ 
πορριμμάτων που γίνονται δεκτά στις χωματερές. 

Επίσης στην ευθύνη του τμήματος ανήκει η προώθηση 
εξειδικευμένων προγραμμάτων σχετικών με την επεξερ¬ 
γασία των απορριμμάτων και την αντιμετώπιση των επι¬ 
πτώσεων κατά τη διαχείρισή τους. 

Τέλος διεκπεραιώνει και όποια άλλα καθήκοντα ανατί¬ 
θενται σ’ αυτό αρμοδίως. Το τμήμα χωρίζεται σε δύο γρα¬ 
φεία που υπάγονται υπό την άμεση εποπτεία του προϊ¬ 
σταμένου τμήματος. 

6.3.1. ΑΡΜΟΔΙΟΤΗΤΕΣ ΓΡΑΦΕΙΟΥ ΕΡΓΑΣΤΗΡΙΑΚΗΣ 
ΕΡΕΥΝΑΣ. 

Είναι υπεύθυνο για την εύρυθμη λειτουργία του εργα¬ 
στηρίου Στερεών Αποβλήτων και Βιοτεχνολογίας του 
Συνδέσμου, την παραπέρα ανάπτυξη του και την ουσια¬ 
στική αξιοποίηση των δυνατοτήτων του προς όφελος της 
Τ οπικής Αυτοδικοίκησης. 

Στο γραφείο αυτό υπάγεται επίσης ο έλεγχος για την 
σχετική έγκριση των προσερχομένων για διάθεση στις ε¬ 
γκαταστάσεις του Συνδέσμου υλικών. 

6.3.2. ΑΡΜΟΔΙΟΤΗΤΕΣ ΓΡΑΦΕΙΟΥ ΕΞΕΙΔΙΚΕΥΜΕΝΩΝ 
ΠΡΟΓΡΑΜΜΑΤΩΝ. 

Είναι υπεύθυνο για τη μελέτη και υλοποίηση των εξειδι- 
κευμένων προγραμμάτων του Συνδέσμου, που θα ανατί¬ 
θενται σ’ αυτό αρμοδίως σύμφωνα με το συνολικότερο 
καταμερισμό του ερευνητικού έργουτου Συνδέσμου. Στο 
γραφείο αυτό υπάγεται η διαχείριση των τοξικών και επι¬ 
κίνδυνων αποβλήτων και η παροχή υποδείξεων για τον 
τρόπο διάθεσης ορισμένων ειδικών υλικών. 

Το υπόλοιπο αντικείμενο του τμήματος κατανέμεται στα 
δύο γραφεία με την ευθύνη του προϊσταμένου του τμήματος. 

6.4. ΤΜΗΜΑ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ. 

Στην ευθύνη του τμήματος υπάγονται όλες οι λειτουρ- 

γίες υποστήριξης έργου της Τ.Υ. του Συνδέσμου καθώς 
και τα ζητήματα που αφορούν συνολικά την τεχνική υπη¬ 
ρεσία, είτε στο επίπεδο του συντονισμού των διαφόρων 
τμημάτων, είτε στο επίπεδο του συντονισμού των διαφό¬ 
ρων τμημάτων, είτε στο επίπεδο της προς τα έξω δρα- 
στηριότητάςτης. 

Πιο συγκεκριμένα σαν λειτουργίες υποστήριξης, εννο¬ 
ούνται π.χ. η εσωτερική διακίνηση της αλληλογραφίας 
της Τ.Υ. με την τήρηση του σχετικού εσωτερικού πρωτο¬ 
κόλλου και αρχείου, η ταξινόμηση και διακίνηση του βι¬ 
βλιογραφικού υλικού και η φροντίδα για την ενημέρωση 
της σχετικής βιβλιοθήκης, η κίνηση του οχήματος της 
Τ.Υ., η δακτυλογράφηση των εγγράφων και μελετών της 
Τ.Υ. η συγκέντρωση και ταξινόμηση όλων των στατιστικών 
στοιχείων σχετικών με τη διαχείριση των Στερεών Απο¬ 
βλήτων. 

Επίσης στην ευθύνη του τμήματος υπάγονται η σύντα¬ 
ξη και παρακολούθηση του τεχνικού προγράμματος, οι ε¬ 
παφές και συνεργασία με τους άλλους ΟΤΑ και τους ε¬ 
μπλεκόμενους, φορείς οι ενέργειες για την παροχή τεχνι¬ 
κής και επιστημονικής βοήθειας στους ΟΤΑ και της 
υπόλοιπης χώρας. Ακόμη φροντίζει για την εξασφάλιση 
πρόσθετων οικονομικών πόρων για την επιχορήγηση των 
έργων του Συνδέσμου και την παρακολούθηση τους 

Φροντίζει ακόμη, σε συνεργασία πάντα μετά άλλα τμή¬ 
ματα για την υλοποίηση των στόχων του Συνδέσμου. 
Τέλος συντάσσει μελέτες και επιβλέπει έργα που ανατί¬ 
θενται σ’ αυτό. 

Επίσης στην αρμοδιότητα του τμήματος είναι η σύνθε¬ 
ση και προώθηση των επιστημονικών και λοιπών προ¬ 
γραμμάτων, καθώς και των ενγένει δραστηριοτήτων του 
Συνδέσμου, σε αντικείμενα συναφή με το επιστημονικό 
τεχνικό δυναμικό του τμήματος και τα ειδικότερα ενδια- 
φέροντά του. Διεκπεραιώνει τέλος τα καθήκοντα που του 
ανατίθενται αρμοδίως. 

Το τμήμα διαιρείται σε δύο γραφεία που τελούν υπό την 
άμεση εποπτεία του προϊσταμένου του τμήματος. 

6.4.1. ΑΡΜΟΔΙΟΤΗΤΕΣ ΓΡΑΦΕΙΟΥ ΣΥΝΤΟΝΙΣΜΟΥ 

Σ’ αυτό υπάγονται οι λειτουργίες υποστήριξής της Τ.Υ. 
όπως αυτές περιγράφονται παραπάνω. 

6.4.2. ΑΡΜΟΔΙΟΤΗΤΕΣ ΓΡΑΦΕΙΟΥ ΠΡΟΓΡΑΜΜΑΤΙ¬ 
ΣΜΟΥ. 

Σ’ αυτό υπάγεται η ευθύνη του προγραμματισμού των ε¬ 
πιχορηγήσεων, της συνεργασίας και των επαφών με τρί¬ 
τους, της σύνταξης και παρακολούθησης του τεχνικού 
προγράμματος, η σύνταξη και παρακολούθηση των προ¬ 
γραμμάτων του τμήματος, καθώς και η διεκπεραίωση του 
λοιπού αντικειμένου του τμήματος. 

Άρθρο 7ο. 

ΟΡΓΑΝΙΚΗ ΣΥΝΘΕΣΗ ΚΑΙ ΔΙΑΒΑΘΜΙΣΗ ΘΕΣΕΩΝ. 

Η οργανική σύνθεση καιδιαβάθμισητων θέσεων σε κλά¬ 
δους βαθμούς και ειδικότητες, ορίζεται ως κατωτέρω: 

7.1. ΤΑΚΤΙΚΟ ΠΡΟΣΩΠΙΚΟ 

7.1.1 ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 
(ΠΕ) 

α) Κλάδος ΠΕ.1 Διοικητικών-Οικονομικών 

Θέσεις τέσσερεις (4) με βαθμό Δ-Α. 

β. Κλάδος ΠΕ3 Πολιτικών Μηχανικών 

Θέσεις τρεις (3) με βαθμό Γ-Α. 

γ) Κλάδος ΠΕ.5 Μηχανολόγων Μηχ/κών. 

Θέσεις τρεις (3) με βαθμό Γ-Α. 

δ) Κλάδος ΠΕ.6 Τοπογράφων Μηχ/κών 


Θέσεις δύο (2) με βαθμό Γ-Α. 
ε) Κλάδος ΠΕ.7 Χημικών Μηχ/κών 
Θέση μία (1) με βαθμό χ-Α. 

Εκ των οποίων η μια είναι προσωρινή θέση Βιομηχ. 
Χημείας η οποία και καταργείται αυτοδίκαια ευθύς ως ε- 
κενωθεί με οποιονδήποτε τρόπο, 
στ) Κλάδος ΠΕ12. Χημικών 
Θέση μια (1) με βαθμό Γ-Α. 

7.1.2. ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
(Τ-Ε.) 

α) Κλάδος ΤΕ.3 Τεχν/γωνπολιτ. μηχ/κών 

Θέση μία (1) με βαθμό Γ-Α. 

β) Κλάδος ΤΕ.4 Τεχν/γων ηλεκτρ/γων μηχ/κων 

Θέση μια (1) με βαθμό Γ-Α. 

γ) Κλάδος ΤΕ.5 Τεχν/γων μηχανολόγων. 

Θέση μία (1) με βαθμό Γ-Α. 

δ) Κλάδος ΤΕ 17 Διοικητικών Λογιστικών 

Θέση μία (1) με βαθμό Δ-Α. 

7.1.3. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
(Δ.Ε.) 

α) Κλάδος ΔΕ.1 Διοικητικών 

Θέσεις δέκα επτά (17) με βαθμό Δ-Α. 

β) Κλάδος ΔΕ.2 Εποπτών καθαριότητας 

Θέση μία (1) με βαθμό Γ-Α. 

γ) Κλάδος ΔΕ.5 Εργοδηγών δομικών έργων 

Θέσεις τρεις (3) με βαθμό Γ-Α. 

δ) Κλάδος ΔΕ 6 Εργοδηγών σχεδιαστών 

Θέση μία (1) με βαθμό Γ-Α. 

ε) Κλάδος ΔΕ 14 Ελεγκτών εσόδων - εξόδων 

Θέση μία (1) με βαθμό Δ-Α. 

Προσωρινή καταργούμενη αυτοδίκαια ευθύς ως κενω¬ 
θεί. 

στ) Κλάδος ΔΕ 15 Εισπρακτόρων 
Θέσεις τέσσερεις (4) με βαθμό Δ-Α. 

Προσωρινές καταργούμενες αυτοδίκαια ευθύς ως κε¬ 
νωθούν. 

ζ) Κλάδος ΔΕ 24 Ηλεκτρολόγων (Εγκαταστατών). 
Θέσεις δύο (2) με βαθμό Γ-Α. 

Πρόκειται για νέες θέσεις, 
η) Κλάδος ΔΕ 26 Μηχανοτεχνιτών 
Θέσεις τρεις (3) με βαθμό Γ-Α. 

Πρόκειται για νέες θέσεις, 
θ) Κλάδος ΔΕ 27 Ηλεκτροτεχνιτών. 

Θέσεις δύο (2) με βαθμό Γ-Α. 

Πρόκειται για νέες θέσεις, 
ι) Κλάδος ΔΕ 28 Χειριστών μηχ/των 
Θέσεις δέκα τρεις (13) με βαθμό Γ-Α. 

Εκ των οποίων οι 5 είναι προσωρινές θέσεις καταργού- 
μενες αυτοδίκαια ευθύς ως κενωθούν με οποιονδήποτε 
τρόπο. 

ια) Κλάδος ΔΕ 29 Οδηγών 
Θέσεις πέντε (5) με βαθμό Γ-Α. 

Εκ των οποίων οι 2 είναι προσωρινές καταργούμενες 
αυτοδίκαια ευθύς ως κενωθούν, 
ιβ) Κλάδος ΔΕ 30 Τεχνικών Γ ενικά . 

Θέσεις τέσσερεις (4) με βαθμό Γ-Α. 

Εκ των οποίων οι δύο θέσεις δημιουργήθηκαν με μετα¬ 
τροπή των θέσεων Αορίστου Χρόνου και οι δύο θέσεις εί¬ 
ναι νέες: 

71.4. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

(ΥΕ). 

α) Κλάδος ΥΕ 1 Κλητήρων 
Θέση μία (1) με βαθμό Δ-Β. 

β) Κλάδος ΥΕ 16 προσωπ. καθαριότητας 
Θέσεις είκοσι εννέα (29) με βαθμό Δ-Β. 

Εκτων οποίων μια θέση αποθηκαρίου και δύο θέσεις κα¬ 
θαριστριών. Από τις παραπάνω θέσεις οι 6 είναι προσωρι¬ 
νές οι 4 από μετατροπή θέσεων Αορίστου χρόνου και οι υ¬ 
πόλοιπες 19 νέες θέσεις. 

7.2. ΠΡΟΣΩΠΙΚΟ ΕΙΔΙΚΩΝ ΚΑΤΗΓΟΡΙΩΝ 

α) Μία (1) θέση (ιδιαίτερου) γραμματέα Προέδρου με 
βαθμό Γ-Α κλάδου ΔΕ 1 Διοικητικών άρθρο 242 Ν. 
1188/81. 

β) Μία (1) θέση δικηγόρου με μηνιαία αντιμισθία (άρθρο 
245 Ν. 1188/81). 

γ) Μία (1) θέση ιατρού εργασίας (άρθρο 4 και 8 Ν. 
1568/85). 

δ) Μία (1) θέση μηχανικού ασφαλείας εγκατ/σεων (άρθ. 
4 και 5 Α. 1568/85). 

7.3. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΑΟΡΙΣΤΟΥ ΧΡΟΝΟΥ (Ν. 1476/84 Ν. 1735/87). 

α) Διοικητικών, θέσεις πέντε (5). 

β) Χειριστών μηχανημάτων, θέσεις τρεις (3). 
γ) Οδηγών θέση μία (1) 

δ) Μηχανοτεχνιτών θέση μία (1) 

ε) Εργατών γενικά θέσεις εννέα (9). 

Οι παραπάνω θέσεις είναι προσωρινές και καταργού- 
νται ευθύς ως κενωθούν. 

7.4. Τα ειδικά κατά κλάδους τυπικά προσόντα που απαι¬ 
τούνται για το διορισμό σε θέσεις του παρόντος οργανι¬ 
σμού, ορίζονται από το Π.Δ. 379/87 (Προσοντολόγιο - 
Κλαδολόγιο). 

Άρθρο 8ο 

ΚΑΘΟΡΙΣΜΟΣ ΚΛΑΔΩΝ ΕΠΙΛΟΓΗΣ ΠΡΟΪΣΤΑΜΕΝΩΝ 

8.1. α) Για την Δ/νση Διοικητικών και Οικονομικών υπη¬ 
ρεσιών κρΐνονταιυπάλληλοιτου κλάδου ΠΕ1 Διοικητικού. 

β) Για τα τμήματα της Δ/νσης αυτής κρίνονται υπάλλη¬ 
λοι κλάδου ΠΕΙ Διοικητικού και εφόσον δεν επαρκούν οι 
υπάλληλοι του κλάδου ΔΕ 1 Διοικητικού. 

8.2. α) Για την Διεύθυνση Τεχνικών Υπηρεσιών κρίνονται 
οι υπάλληλοι όλων των κλάδων κατηγορίας ΠΕ της 
Δ/νσης αυτής. 

β) Για τα τμήματα της Δ/σης αυτής όλοι οι κλάδοι κατη¬ 
γορίας ΠΕ της αυτής Δ/νσης και εφόσον δεν επαρκούν οι 
υπάλληλοι όλων των κλάδων κατηγορίας ΤΕ ή ΔΕ. 

γ) Στη Δ/νση αυτή κατά την πρώτη εφαρμογή του νόμου 
δε θα επιλεγεί προϊστάμενος του τμήματος Συντονισμού 
και Π ρογραμματισμού, επειδή τοτμήμα αυτό προβλέπεται 
να λειτουργήσει με όχι πλήρη σύνθεση. Η επιλογή προϊ¬ 
σταμένου του τμήματος αυτού θα γίνει μετά την ικανή στε- 
λέχωσή του, ανάλογα με τις ανάγκες της υπηρεσίας . 

Άρθρο 9ο 

ΑΝΑΠΛΗΡΩΣΗ ΠΡΟΪΣΤΑΜΕΝΩΝ 
Τον Προϊστάμενο που απουσιάζει ή κωλύεται αναπλη¬ 


ρώνει στα καθήκοντα του ο Προϊστάμενος της αμέσως υ¬ 
ποκείμενης οργανικής μονάδας κατά σειρά που οι υπο¬ 
κείμενες οργανικά μονάδες αναφέρονταοι στον παρόντα 
οργανσιμσό, σύμφωνα με τα οριζόμενα στο άρθρο 13 Ν. 
1586/86. 

Άρθρο 10ο 

ΚΑΤΑΝΟΜΗ ΘΕΣΕΩΝ 

Η κατανομή του προσωπικού στις κατά το άρθρο 5 συ- 
νιστώμενες θέσεις και ο καθορισμός και υποχρεώσεων 
καθώς και κάθε συμπληρωματική λεπτομέρεια, όπου α¬ 
παιτείται, ενεργείται με απόφαση του Προέδρου του 
Συνδέσμου ανάλογα με τις παρουσιαζόμενες κάθε φορά 
υπηρεσιακές ανάγκες. 

Άρθρο 11ο. 

ΕΙΔΙΚΕΣ ΔΙΑΤΑΞΕΙΣ 

Ο τρόπος λειτουργίας κάθε τμήματος, ο τύπος βιβλίων 
και εντύπων που δεν ορίζονται δια νόμου ή άλλου διατάγ¬ 
ματος, η κατάρτιση και τήρηση αυτών, καθώς και κάθε άλ¬ 
λη επεξηγηματική λεπτομέρεια, η οποία θα αφορά την ε¬ 
φαρμογή του παρόντος Ο.Ε.Υ. και η οποία έχει σχέση με 
την εύρυθμη λειτουργία των υπηρεσιών του Συνδέσμου, 
καθορίζονται με ειδικούς κανονισμούς συντάσσονται από 
τους αρμόδιους προϊσταμένους των οργανικών μονάδων 
και εγκρίνονται από την εκτελεστική επιτροπή του 
Συνδέσμου. Αναφορικά με άλλα θέματα και ειδικώτερα για 
θέματα διορισμού, καθορισμού καθηκόντων και υποχρώ- 
σεων χρόνου εργασίας, αστικές ευθύνες, δικαιωμάτων, α¬ 
δειών, μεταβολών υπηρεσιακής κατάστασης, ηθικών αμοι¬ 
βών, πειθαρχικών αδικημάτων και ποινών, καθώς και της 
λύσης της υπαλληλικής σχέσης των υπαλλήλων που υπά¬ 
γονται σας διατάξεις του παρόντος οργανισμού, θα ρυθμί¬ 
ζονται από τις διατάξεις που θα ισχύουν κάθε φορά και που 
θα αφορούν το προσωπικό του παρόντος οργανισμού. 

Άρθρο 12ο. 

ΙΣΧΥΟΥΣΕΣ ΔΙΑΤΑΞΕΙΣ 

Ο παρών οργανισμός εσωτερικής υπηρεσίες του 
Συνδέσμου συντάχθηκε βάσει των διατάξεων του Ν. 
1188/81 καθώς και των διατάξεωντου Ν. 1476/84, του Ν. 
1568/85 καιτουΝ. 1735/87. 

Η δαπάνη που θα προκόψει από την σύσταση των νέων 
θέσεων ανέρχεταιστοποσότωνδ.358.000 δρχ. και θα βα¬ 
ρύνει τον Κ.Α. 05.111.1 του προϋπολογισμού του Ενιαίου 
Συνδέσμου Δήμων και Κοινοτήτων Νομού Αττικής. 

Η παρούσα απόφαση να δημοσιευθεί στην Εφημερίδα 
της Κυβερνήσεως 

Αθήνα, 8 Δεκεμβρίου 1997 

Ο Γεν. Γραμ. Περιφέρειας 
ΝΙΚΟΛΑΟΣ ΜΙΧΑΛΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



